cyanic-selkie/wikianc huggingface dataset:
Ιστορία του Απολλώνιου της Τύρου
Περίληψη της λατινικής αφήγησης
Ο Απολλώνιος, κυριευμένος από τη θλίψη, οδηγεί το πλοίο στην Ταρσό, όπου εμπιστεύεται την κόρη του, που έλαβε το όνομα Ταρσία, στον Στραγκουίλιο και τη σύζυγό του Διονυσία. Στη συνέχεια, φεύγει για την Αίγυπτο και μακρινές περιοχές. Όταν η Ταρσία φτάνει στα 14, η τροφός της, που ήταν και τροφός της μητέρας της, της αποκαλύπτει πριν πεθάνει την καταγωγή της. Ωστόσο, η ομορφιά της Ταρσίας έρχεται σε αντίθεση με την ασχήμια της Φιλομουσίας, κόρης του Στραγκουλλίωνα και της Διονυσίας, και η τελευταία, οργισμένη από τα απαξιωτικά σχόλια που ακούγονταν, διατάζει έναν δούλο, τον Θεόφιλο, να κρυφτεί κοντά στον τάφο της τροφού, δίπλα στη θάλασσα, και να δολοφονήσει την Ταρσία όταν αυτή εμφανισθεί. Την ίδια στιγμή που η νεαρή κοπέλα παρακαλεί τον Θεόφιλο να την αφήσει να ζήσει, εμφανίζονται πειρατές και την απαγάγουν.
Οι πειρατές πηγαίνουν την Ταρσία στη Μυτιλήνη και την πουλούν σε έναν ιδιοκτήτη οίκου ανοχής. Αυτός ορίζει μια τιμή για την παρθενία της και άλλη μικρότερη για τις ακόλουθες συναντήσεις. Αλλά όποτε εμφανίζονται άντρες, με πρώτο τον βασιλιά του νησιού Αθηναγόρα, η κοπέλα τους διηγείται τις κακοτυχίες της και τους συγκινεί ώστε της δίνουν χρηματικά ποσά μεγαλύτερα από την προκαθορισμένη τιμή χωρίς να τολμούν να την αγγίξουν. Τέλος, η έξυπνη νεαρή παίζει μουσική και απαγγέλει ποίηση, προς όφελος του μαστροπού, ενώ παραμένει ανέγγιχτη.
Εν τω μεταξύ, ο Απολλώνιος επιστρέφει στην Ταρσό, μετά από 14 χρόνια απουσίας, για να αναζητήσει την κόρη του. Η Διονυσία και ο σύζυγός της, τον κάνουν να πιστέψει ότι είναι νεκρή και του δείχνουν τον τάφο της. Απελπισμένος, ο βασιλιάς διατάζει το πλήρωμα του πλοίου του να πλεύσει στην Τύρο και κλειδώνεται στο αμπάρι. Ξεσπά μια καταιγίδα και καταλήγουν στη Μυτιλήνη, όπου γιορτάζονται οι γιορτές του Ποσειδώνα. Ο βασιλιάς επιτρέπει στο πλήρωμα να συμμετάσχει, αλλά ο ίδιος μένει κλεισμένος στο αμπάρι και απαγορεύει να τον ενοχλήσουν απειλώντας με αυστηρές ποινές. Ο βασιλιάς Αθηναγόρας, περνώντας από το λιμάνι, παρατηρεί το πλοίο, το οποίο είναι υπέροχα διακοσμημένο, και ρωτά για τον ιδιοκτήτη του. Θέλει να τον βγάλει από την απομόνωση, αλλά δεν τα καταφέρνει. Στη συνέχεια, φέρνει τη νεαρή Ταρσία από τον οίκο ανοχής και της λέει να πάει στο αμπάρι για να παρηγορήσει τον απελπισμένο ταξιδιώτη με τα τραγούδια της. Μη μπορώντας να τον βγάλει από τη θλίψη του τραγουδώντας, του λέει μια σειρά από αινίγματα, αυτός τα λύνει όλα και την παρακαλεί να τον αφήσει ήσυχο. Απελπισμένη που δεν μπορεί να τον συγκινήσει, η κοπέλα αρχίζει να κλαίει και να παραπονιέται για την πικρή μοίρα της, αναπολώντας το παρελθόν της, έτσι αναγνωρίζονται.
Ο μαστροπός συλλαμβάνεται, δικάζεται και καίγεται ζωντανός. Στη συνέχεια, ο Αθηναγόρας ζητά την Ταρσία σε γάμο. Ο Απολλώνιος, συνοδευόμενος από τους δύο αρραβωνιασμένους, πλέει στη συνέχεια για την Τύρο. Στη θάλασσα, βλέπει στον ύπνο έναν άγγελο που του λέει να σταματήσει στην Έφεσο και να επισκεφθεί τον ναό της Αρτέμιδος. Εκεί βρίσκει τη γυναίκα του. Στην Έφεσο γιορτάζεται ο γάμος του Αθηναγόρα και της Ταρσίας. Στη συνέχεια, περνώντας από την Ταρσό, συλλαμβάνουν και δικάζουν τον Στραγκουίλιο και τη Διονυσία, που λιθοβολούνται και τα πτώματά τους εγκαταλείπονται στα άγρια ​​θηρία. Συναντούν επίσης τον βασιλιά Αρχιστράτη, ο οποίος πεθαίνει αφήνοντας το μισό βασίλειό του στον Απολλώνιο και το μισό στην Ταρσία. Ο Απολλώνιος γίνεται τότε βασιλιάς της Τύρου, της Αντιόχειας και της Κυρήνης και αποκτά έναν γιο από τη γυναίκα του.
Παραπομπές
Κατηγορία:Λατινική γραμματεία
Μάουντ Κραβέν
το Μάουντ Κραβέν (Mount Craven) είναι ένα χωριό της Γρενάδας. Ανήκει στην ενορία του Αγίου Πατρικίου.
Δείτε επίσης
Κατηγορία:πόλεις της Γρενάδας
Βρωμιούχο καίσιο
right|thumb|200px|Κρυσταλλική δομή του βρωμιούχου καισίου Το βρωμιούχο καίσιο (αγγλικά Caesium bromide) είναι η ανόργανη δυαδική ιονική χημική ένωση με εμπειρικό τύπο CsBr. Πιο συγκεκριμένα, είναι το άλας που προκύπτει από την εξουδετέρωση του υδροβρωμικού οξέος (HBr) από υδροξείδιο του καισίου (CsOH). Στις κανονικές συνθήκες περιβάλλοντος, το χημικά καθαρό βρωμιούχο καίσιο, είναι λευκό στερεό, μη εύφλεκτο, με (κανονικό) σημείο τήξης 636 °C. Διαλύεται γρήγορα στο νερό. Οι κρύσταλλοί του έχουν κυβική κρυσταλλική δομή.
Σύνθεση
Μπορεί να παρασκευαστεί με τις ακόλουθες ενέργειες:
α) Εξουδετέρωση:
CsOH(aq) + HBr(aq) → CsBr(aq) + H2O(l)
Cs2(CO3)(aq) + 2HBr(aq) → 2 CsBr(aq) + H2O(l) + CO2(g)
β) Άμεση σύνθεση:
2Cs(s) + Br2(g) → 2CsBr(s)
Η άμεση σύνθεση είναι βίαιη αντίδραση και λόγω του κόστους της, δε χρησιμοποιείται συχνά.
Παρατηρήσεις, υποσημειώσεις και αναφορές
Κατηγορία:Άλατα Κατηγορία:Ανόργανες ενώσεις βρωμίου Κατηγορία:Ενώσεις καισίου
Νικόλαος Κανελλόπουλος
Ο Νικόλαος Κανελλόπουλος (Ζευγολατιό, 4 Μαΐου 1864 - Βιέννη, 26 Αυγούστου 1936) ήταν Έλληνας βιομήχανος.
Βιογραφία
Γεννήθηκε στη Ελίκη Αχαΐας (πρώην Ζευγολατιό) και ήταν γιος του Κωνσταντίνου Κανελλόπουλου. Φοίτησε στην ιατρική σχολή του Πανεπιστημίου Αθηνών και στη συνέχεια σπούδασε χημικός στη Ζυρίχη. Μαζί με τον αδερφό του Άγγελο αγόρασε την ελαιουργία «Χαριλάου και Ράλλη» ενώ ίδρυσε και εργοστάσιο σαπωνοποιίας. Επίσης διαδραμάτισε σημαντικό ρόλο στη δημιουργία και κυρίως στην ανάπτυξη της βιομηχανίας τσιμέντων «Τιτάν». Ήταν ο επικεφαλής ομάδας τραπεζιτών και βιομηχάνων που ίδρυσε το 1909 τη βιομηχανία φωσφορικών λιπασμάτων, με κέντρο το Εργοστάσιο Λιπασμάτων Δραπετσώνας.
Χρημάτισε μέλος του Δ.Σ. της Τράπεζας της Ελλάδος, πρόεδρος πολλών επιχειρήσεων, πρόεδρος του Δ.Σ. των Σιδηροδρόμων Ελλάδος ενώ στην Κυβέρνηση Δεμερτζή διορίστηκε υπουργός Οικονομίας, Συγκοινωνιών και Εργασίας.
Απεβίωσε στη Βιέννη στις 26 Αυγούστου 1936. Γιος του ήταν ο Αλέξανδρος Κανελλόπουλος.
Παραπομπές
Κατηγορία:Έλληνες βιομήχανοι Κατηγορία:Έλληνες υπουργοί Οικονομικών Κατηγορία:Έλληνες υπουργοί Συγκοινωνιών Κατηγορία:Έλληνες υπουργοί Εργασίας Νικολαος
Δημοτικό Στάδιο Μυτιλήνης
Το Δημοτικό Στάδιο Μυτιλήνης είναι γήπεδο πολλαπλών χρήσεων στη Μυτιλήνη. Σήμερα χρησιμοποιείται κυρίως για ποδοσφαιρικούς αγώνες και ενίοτε για διοργανώσεις στίβου. Είναι η έδρα του Αιολικού. Το γήπεδο έχει πλέον χωρητικότητα 3.300 ατόμων, μετά το πέρας των εργασιών ανακατασκευής και επέκτασης από τους 2.850. Το στάδιο είναι επίσης γνωστό ως Ταρλάς, από την παλαιότερη ονομασία της περιοχής όπου βρίσκεται. Η λέξη προέρχεται από τα τούρκικα και σημαίνει χωράφι.
Ιστορία
Πριν το στάδιο πάρει τη σημερινή του μορφή, κατά τη διάρκεια της δεκαετίας του 1960, προϋπήρχε στην περιοχή οικόπεδο κατάλληλο για τη διεξαγωγή ποδοσφαιρικών αγώνων. Ήδη από τις αρχές του 20ού αιώνα λάμβαναν χώρα ποδοσφαιρικοί αγώνες αλλά και άλλες αθλητικές και όχι μόνο εκδηλώσεις, όπως οι Αιγαιοπελαγίτικοι Αγώνες. Ο χώρος έπαψε να χρησιμοποιείται από τα τέλη της δεκαετίας του 1900 εξαιτίας της διάλυσης των αθλητικών συλλόγων που επέβαλαν οι οθωμανικές αρχές, αλλά και αργότερα της διακοπής των αθλητικών δραστηριοτήτων στα επόμενα χρόνια, όταν και η χώρα βρισκόταν διαρκώς σε εμπόλεμη κατάσταση (Βαλκανικοί Πόλεμοι, Α΄ Παγκόσμιος Πόλεμος, Μικρασιατική Εκστρατεία).
Όταν το 1923 ιδρύθηκε ο Παλλεσβιακός, τα ιδρυτικά μέλη του συλλόγου επανέφεραν το γήπεδο σε τέτοια κατάσταση, ώστε να καταστεί ξανά κατάλληλο προς χρήση. Παρότι στη δεκαετία του 1930 υπήρξε η αναγκαιότητα για την κατασκευή γηπέδου με την ευκαιρία και της "Χρυσής Εποχής" του λεσβιακού αθλητισμού και μάλιστα είχαν εκταμιευθεί κάποια χρήματα για αυτό το σκοπό, εν τούτοις το έργο δεν προχώρησε ποτέ.
Αργότερα έγιναν εκτεταμένες επεμβάσεις στο χώρο, μέχρι να πάρει ο Ταρλάς τη σημερινή του μορφή. Στις αρχές της δεκαετίας του 1990 τοποθετήθηκε στο γήπεδο χλοοτάπητας. Το 2001 μετά από παρέμβαση του τότε πρόεδρου του ΑΘΛΗΤΙΚΟΥ ΟΡΓΑΝΙΣΜΟΥ ΔΗΜΟΥ ΜΥΤΙΛΗΝΗΣ κυρίου Μιχάλη Δεμερτζή τοποθετήθηκαν προβολείς και επιπλέον καθίσματα στο στάδιο, ώστε να παίρνει πια μόνο καθήμενους (μέχρι τότε μόνο ένα μικρό τμήμα των κερκίδων είχε καθίσματα). Με την ευκαιρία των Ολυμπιακών αγώνων του 2004 ο τότε πρόεδρος του ΑΘΛΗΤΙΚΟΥ ΟΡΓΑΝΙΣΜΟΥ ΔΗΜΟΥ ΜΥΤΙΛΗΝΗΣ Μιχάλης Δεμερτζής κατόπιν ενεργειών του με τον ΣΕΓΑΣ κατάφερε να διοργανωθούν στο στάδιο αυτό και δυο Διεθνή Μίτινγκ προς τιμήν του ολυμπιονίκη Κωνσταντίνου Κεντέρη επίσης κατασκευάστηκαν και διαμορφώθηκαν διάφοροι βοηθητικοί χώροι κάτω από τις κερκίδες. Το 2005 αποφασίστηκε η κατασκευή οροφής στο στάδιο αλλά αυτό τοποθετήθηκε τελικά το 2014, στα πλαίσια της ριζικής ανακατασκευής του σταδίου.
Τελικά το Σεπτέμβριο υπογράφηκε προγραμματική σύμβαση μεταξύ του Δήμου Λέσβου και της Περιφέρειας Βορείου Αιγαίου, ώστε η τελευταία να αναλάβει την ανακατασκευή του γηπέδου. Στα τέλη του Οκτωβρίου εκταμιεύτηκαν τα χρήματα από τη Γενική Γραμματεία Αθλητισμού και η Περιφέρεια στα πλαίσια του κατεπείγοντος του έργου προχώρησε σε μειοδοτικό διαγωνισμό μεταξύ 6 εταιριών. Οι ενστάσεις ωστόσο που κατατέθηκαν από άλλους μηχανικούς ή ενώσεις με το αιτιολογικό ότι το έργο δεν κατεπείγει καθυστέρησαν τη διαδικασία για αρκετό καιρό ακόμα. Τελικά, στα τέλη του 2013 αναδείχθηκε η εργολήπτρια εταιρία (ΑΛΣΤΕ ΕΠΕ) και απέμενε μόνο η έγκριση του Ελεγκτικού Συμβουλίου προκειμένου να ξεκινήσουν τα πολυπόθητα έργα. Όμως αυτό αρνήθηκε αρχικά, λαμβάνοντας υπόψιν ενστάσεις και καταγγελίες σύμφωνα με τις οποίες το έργο δεν κατεπείγει. Τελικά, η Περιφέρεια έκανε αίτηση ανάκλησης που έγινε δεκτή στα τέλη του Ιανουαρίου του 2014 και έτσι τα έργα ξεκίνησαν το αμέσως επόμενο διάστημα και επίσημα στις 28 Φεβρουαρίου. Εξαιτίας των καθυστερήσεων η Α.Ε.Λ. Καλλονής αναγκάστηκε να αγωνιστεί σε όλο το πρωτάθλημα μακριά από την έδρα της (ΟΑΚΑ, Κλ. Βικελίδης, Νέα Σμύρνη τα στάδια που χρησιμοποίησε ως έδρα).
Ο πρώτος αγώνας της Καλλονής στο στάδιο στα πλαίσια της Superleague δόθηκε στις 30 Αυγούστου 2014, την 2η αγωνιστική, με την Καλλονή να επικρατεί του Εργοτέλη με 2-0.
Πληροφορίες
Το στάδιο διαθέτει πέντε πύλες και κουλουάρ στίβου. Οι κερκίδες χωρίζονται σε 4 τμήματα και υπάρχουν 100 θέσεις για σημαντικά πρόσωπα.
Άλλα γεγονότα
Συχνά γίνονται συναυλίες στο στάδιο. Διάσημοι τραγουδιστές όπως η Άννα Βίσση, ο Σάκης Ρουβάς, ο Αντώνης Ρέμος και ο Μιχάλης Χατζηγιάννης έχουν τραγουδήσει στο στάδιο.
Άγιος Αντώνιος Λασιθίου
Ο Άγιος Αντώνιος είναι χωριό και έδρα ομώνυμης κοινότητας του Δήμου Αγίου Νικολάου στην Περιφερειακή Ενότητα Λασιθίου της Κρήτης. Έχει ενδιαφέρουσα λαϊκή αρχιτεκτονική και οι κάτοικοι ασχολούνται με τη γεωργία και κτηνοτροφία. Βρίσκεται στη βορειοδυτική ακτογραμμή του Επάνω (Βόρειου) Μιραμπέλλο, ανατολικά της Μιλάτου, βόρεια από την Λατσίδα και σε υψόμετρο 288 μέτρα. Απέχει 11 χιλιόμετρα από την Νεάπολη και 24 χιλιόμετρα από τον Άγιο Νικόλαο.
Αναφέρεται επίσημα το 1925 στο ΦΕΚ 27Α - 31/01/1925 να προσαρτάται στην τότε κοινότητα Λατσίδας και το 1927 στο ΦΕΚ 25Α - 15/02/1927 να ορίζεται έδρα της ομώνυμης νεοϊδρυθείσας κοινότητας. Σύμφωνα με το σχέδιο Καλλικράτης και την τροποποίησή του Κλεισθένης Ι, μαζί με τους οικισμούς Αμυγδαλόλακκος, Ανώγεια, Κουνάλι, Τσαμπί και Φραθιάς. αποτελούν την κοινότητα Αγίου Αντωνίου της δημοτικής ενότητας Νεάπολης που υπάγεται στο δήμο Αγίου Νικολάου και σύμφωνα με την απογραφή 2011 απογράφησαν 8 κάτοικοι. μικρογραφία|292x292px|αριστερά|Η κοινότητα σε σχέση με τον δήμο.
Παραπομπές
Κατηγορία:Χωριά του νομού Λασιθίου Κατηγορία:Δήμος Αγίου Νικολάου
Τζέιμς Παντέμης
Ο Τζέιμς (Δημήτρης) Παντέμης (αγγλικά: James Pantemis, γενν. στο Κίρκλαντ της επαρχίας Κεμπέκ του Καναδά στις 21 Φεβρουρίου 1997) είναι Ελληνοκαναδός τερματοφύλακας ποδοσφαίρου, διεθνής με την Εθνική Καναδά.
Πρώτα χρόνια
Μικρός έπαιζε ποδόσφαιρο και χόκεϊ. Σε ηλικία τεσσάρων ετών εντάχθηκε στην ποδοσφαιρική ομάδα AS Pierrefonds. Αργότερα αγωνίστηκε στην Lakeshore SC, μέχρι που το 2014 εντάχθηκε στις ακαδημίες της Μόντρεαλ Ίμπακτ.
Επαγγελματική πορεία
Ξεκίνησε την επαγγελματική του καριέρα to 2016 στην FC Montreal. To 2018 η ομάδα μετονομάστηκε σε Μόντρεαλ Ίμπακτ και ο Παντέμης συνέχισε να αγωνίζεται σε αυτή μέχρι το 2022. Το 2020 δόθηκε δανεικός για ένα διάστημα στην Βαλούρ FC.
Έχει αναδειχθεί δύο φορές πρωταθλητής Καναδά, τις σεζόν 2019 και 2021, με την Μόντρεαλ Ίμπακτ.
Διεθνής καριέρα
Σε ηλικία 15 ετών έκανε το ντεμπούτο του στις παιδικές ηλικίες της Εθνικής Καναδά, με προπονητή τον Μάικλ Φίντλεϊ. Έχασε λόγω τραυματισμού το Παγκόσμιο Πρωτάθλημα κάτω των 20 ετών της CONCACAF. Εκπροσώπησε τον Καναδά στους Προκριματικούς Αγώνες του CONCACAF Nations League 2018-19. Εκλέχθηκε για να εκπροσωπήσει τον Καναδά στους Προκριματικούς Αγώνες του 2020 της CONCACAF για τους Ολυμπιακούς Αγώνες, το οποίο τελικά ματαιώθηκε για το 2021. Εκπροσώπησε την Εθνική Καναδά στους Προκριματικούς Αγώνες του 2021 της CONCACAF για τους Ολυμπιακούς Αγώνες, οι οποίοι διεξήχθησαν στο Μεξικό.
Ήταν μέλος της εθνικής ομάδας Καναδά που εξασφάλισε την πρόκριση για το Παγκόσμιο Κύπελλο Ποδοσφαίρου 2022 στο Κατάρ, στο οποίο επίσης έλαβε κλήση.
Προσωπική ζωή
Ο πατέρας του Nick είναι ελληνικής καταγωγής. Κατάγεται από τα Δολιανά Αρκαδίας από την πλευρά της γιαγιάς του. Διαθέτει ελληνικό διαβατήριο.
Εξωτερικοί σύνδεσμοι
Κατηγορία:Ποδοσφαιριστές Εθνικής Καναδά Κατηγορία:Τερματοφύλακες ποδοσφαιριστές‎ Κατηγορία:Καναδοί ποδοσφαιριστές Κατηγορία:Ελληνοκαναδοί
Βολίνη
right|thumb|300px|Χάρτης της αρχαίας Αχαΐας
Η Βολίνα ή Βολίνη ήταν αρχαία πόλη της Αχαΐας.
Σύμφωνα με τον Παυσανία βρισκόταν δίπλα στην αρχαία πόλη Αργυρά και στο ακρωτήριο του Δρεπάνου κοντά στον ποταμό Βολιναίο. Όταν πέρασε από εκεί ο Παυσανίας ήταν κατεστραμμένη από το 278 π.Χ. Το όνομα της προέρχεται από την Νύμφη Βολίνη η οποία για να αποφύγει τον Απόλλωνα και τον έρωτά του έπεσε στην θάλασσα και πνίγηκε αλλά ο Απόλλωνας την έκανε αθάνατη.
Βιβλιογραφία - Πηγές
Κατηγορία:Πόλεις της αρχαίας Αχαΐας
Μαρσιποφόρα
thumb|250px|right|Μυρμηκόβιος ο ταινιωτός (Νούμπατ) (Myrmecobius fasciatus) Μαρσιποφόρα ονομάζεται η ανθυφομοταξία των θηλαστικών που χαρακτηρίζονται από την παρουσία στα θηλυκά ενός θυλάκου (τσέπης), που λέγεται μάρσιπος. Μέσα σε αυτόν μεταφέρεται και ολοκληρώνεται η ανάπτυξη του πρώιμου νεογέννητου. Η τάξη των μαρσιποφόρων, είναι η μοναδική της υπέρταξης των μεταθηρίων. Περιλαμβάνει περισσότερα από 270 είδη τα οποία συναντώνται στην Αυστραλία (εκεί εμφανίζουν τη μεγαλύτερη αφθονία και ποικιλομορφία), στην Τασμανία, στη Νέα Γουινέα και την Αμερική.
Χαρακτηριστικά
Τα μαρσιποφόρα επιδεικνύουν μεγάλη ποικιλία στη μορφολογία και στην οικολογία τους, με αποτέλεσμα τα μέλη πολλών οικογενειών να διαφέρουν σημαντικά μεταξύ τους. Υπάρχουν είδη που μοιάζουν με τρωκτικά ή με λαγούς, με σκύλους (π.χ. θυλακίνος), με αρκούδες (κοάλα), ενώ άλλα μαρσιποφόρα είναι τελείως μοναδικά. Περιλαμβάνουν χερσόβια, δενδρόβια, ημι-υδρόβια και υδρόβια είδη. Η προσωπική περιοχή του κρανίου είναι μεγάλη αλλά η κρανιακή κοιλότητα μικρή, και οι αύλακες των εγκεφαλικών ημισφαιρίων απλές. Όμως κύριο χαρακτηριστικό τους είναι το αναπαραγωγικό τους σύστημα που από πολλές απόψεις είναι ασυνήθιστο: τα θηλυκά διαθέτουν δυο κόλπους με κοινό άνοιγμα και δυο μήτρες, οι οποίες κατά τη γέννα σχηματίζουν ανεξάρτητα από τους κόλπους, ένα κανάλι από το οποίο εξέρχεται το έμβρυο. Τα αρσενικά έχουν αναπαραγωγικό όργανο διχαλωτό, που βρίσκεται πίσω από τους όρχεις τους και όχι μπροστά, όπως στα άλλα θηλαστικά. Η κύηση είναι μικρή σε διάρκεια (8-40 μέρες). Τα περισσότερα μαρσιποφόρα δεν έχουν πραγματικό πλακούντα, το όργανο δηλ. που μεταφέρει τα θρεπτικά συστατικά από τη μητέρα στο έμβρυο κατά την κύηση. Η διατροφή του εμβρύου στη μήτρα εξασφαλίζεται από τον λεκιθικό σάκο. Έτσι η εμβρυακή ανάπτυξη μπορεί να ολοκληρωθεί μόνο κατά το ένα μέρος μέσα στο μητρικό σώμα, και ολοκληρώνεται στο μάρσιπο. Τα νεογνά των μαρσιποφόρων είναι λιγότερο ανεπτυγμένα, άρα πιο ευάλωτα. Τα θηλυκά επενδύουν λιγότερο ενεργειακά κατά τη σύντομη περίοδο κύησής τους και εάν το νεογνό δεν επιζήσει, μπορούν να συλλάβουν άλλο πολύ γρήγορα, και πολύ γρηγορότερα από τα πλακουντοφόρα. Επιπλέον τα μαρσιποφόρα μπορούν να κυοφορήσουν σε σύντομο διάστημα μετά τη γέννα, ακόμα και κατά τη διάρκεια του θηλασμού. Σε αυτή την περίπτωση έχουμε εμβρυακή διάπαυση, δηλ. η ανάπτυξη των νέων εμβρύων σταματά στο στάδιο του βλαστιδίου μέχρι να αρχίσει να μειώνεται ο αριθμός των νεογνών στον μάρσιπο, οπότε συνεχίζεται κανονικά.
250px|thumb|right|Κοάλα (Φασκόλαρκτος ο στακτόχρους - Phascolarctos cinereus).
Ο μάρσιπος
Ο μάρσιπος είναι μια δερμάτινη θήκη, το κοιλιακό τοίχωμα της οποίας φέρει 2-19 θηλές και στηρίζεται από ειδικά οστά, που φύονται από την ήβη. Ο αριθμός των θηλών εξαρτάται από τον αριθμό των νεογνών ανά γέννα. Τα μικρά γεννιούνται σε ένα πολύ πρώιμο στάδιο, κι αμέσως έρπουν μέχρι το μάρσιπο και προσκολλώνται στις θηλές του, οι οποίες διογκώνονται μέσα στο στόμα τους. Το μικρό παραμένει προσκολλημένο στις θηλές για αρκετές εβδομάδες ή μήνες (1-2), ώσπου να αναπτυχθούν οι σιαγόνες του. Καθώς το μικρό δεν έχει αρκετή δύναμη για να ρουφήξει το γάλα, το μυϊκό σύστημα του μαστού εξωθεί περιοδικά το γάλα προς το στόμα του.
Καταγωγή
Θεωρείται ότι ο διαχωρισμός των μαρσιποφόρων και των πλακουντοφόρων από ένα κοινό πρόγονο πραγματοποιήθηκε κατά την κρητιδική περίοδο του μεσοζωικού αιώνα. Τα μέχρι σήμερα ευρήματα δείχνουν ότι ο διαχωρισμός έγινε στην Ασία. Το γνωστότερο απολίθωμα μαρσιποφόρου έχει βρεθεί στην Κίνα, στην περιοχή Λιαονίνγκ, κι έχει ηλικία 125 εκατ. έτη. Από την Ασία τα μαρσιποφόρα πέρασαν στη Βόρεια Αμερική, κι από εκεί εξαπλώθηκαν στη Νότια Αμερική. Στη συνέχεια μέσω υποθετικών χερσαίων γεφυρών μετακινήθηκαν προς την Αυστραλία.
Ταξινόμηση
thumb|250px|right|Θυλακίνος ο κυνοκέφαλος (Τίγρη της Τασμανίας) (Thylacinus cynocephalus)
Τα μαρσιποφόρα διαιρούνται βασικά σε αυτά της Αμερικής, και αυτά της Αυστραλίας. Η τάξη μικροβιοθηριίδες, που έχει μόνο ένα είδος, το Monito del Monte ζει στη Νότια Αμερική αλλά θεωρείται πιο κοντινός συγγενής με τα αυστραλιανά μαρσιποφόρα.
Υπάρχουν πολλά μικρά δενδρόβια είδη σε κάθε ομάδα. Αυτά που ζουν στην Αμερική συχνά καλούνται οπόσουμ, ενώ πολλά από αυτά που ζουν στην Αυστραλία καλούνται πόσουμ.
Είδη μαρσιποφόρων
Γκρι Καγκουρό (Macropus giganteus)
Κόκκινο καγκουρό (Macropus rufus)
Δενδρολαγός του Ντόρια (Dendrolagus Dorianus)
Κοάλα (Phascolarctos cinereus)
Πέταυρος (Petaurus breviceps)
Βόρειος δασύουρος (Dasyurus hallucatus)
Κυπριακός Οργανισμός Τυποποίησης
Ο Κυπριακός Οργανισμός Τυποποίησης (αγγλ.: Cyprus Organisation for Standardisation - CYS) ξεκίνησε τη λειτουργία του το 2005, με έδρα τη Λευκωσία και αποτελεί τον εθνικό οργανισμό Τυποποίησης της Κύπρου. Ο οργανισμός ιδρύθηκε βάσει του νόμου «Περί Τυποποίησης, Διαπίστευσης και Τεχνικής Πληροφόρησης» του 2002.
Σκοπός
Ο CYS μέσα από τις δράσεις και το έργο του επιδιώκει την προώθηση εφαρμογής διεθνών και ευρωπαϊκών προτύπων σε επιχειρήσεις της Κύπρου. Ακόμη, προωθεί και ενισχύει την πληροφόρηση σχετικά με την τυποποίηση και τα πρότυπα. Αποστολή του οργανισμού -όπως δηλώνεται στην επίσημη ιστοσελίδα του - αποτελεί:
Διοίκηση
Ο CYS διευθύνεται από το Διοικητικό Συμβούλιο το οποίο αποτελείται από εφτά Εκπροσώπους του Υπουργείου Βιομηχανίας και Τουρισμού, του Υπουργείου Οικονομικών και Εμπορίου, καθώς και εκπροσώπους φορέων που ανήκουν στον ιδιωτικό τομέα. Ο CYS προχωρά στη σύσταση Επιτροπών (Committees), οι οποίες καθιστούν δυνατή την ενημέρωση για τις δράσεις των Ευρωπαϊκών Τεχνικών Επιτροπών και στο έργο τους συμμετέχουν αρμόδιοι εκπρόσωποι όλων των σχετικών φορέων. Παράλληλα, συστήνει και Εθνικές Τεχνικές Επιτροπές (CYS/TE) για τη διαχείριση τεχνικών θεμάτων Τυποποίησης, οι οποίες κατέχουν συμβουλευτικό ρόλο προς τον οργανισμό για ζητήματα σχετικά με τα πρότυπα και την Τυποποίηση.
Πανελλήνιο πρωτάθλημα ανώμαλου δρόμου ανδρών 1998
Το Πανελλήνιο πρωτάθλημα ανώμαλου δρόμου ανδρών 1998 διεξήχθη στις 8 Φεβρουαρίου στο Λιτόχωρο. Πρωταθλητής αναδείχθηκε ο Χαραμής του ΠΑΟ Φλόγα Παγκρατίου (απόσταση 12.000μ.), ενώ πρωταθλητής σύλλογος αναδείχθηκε ο Πανελλήνιος. Αυτή τη χρονιά διεξήχθη για πρώτη φορά το πρωτάθλημα παμπαίδων.
Κυπριακός Οργανισμός Τυποποίησης
Δράση
Ο CYS δραστηριοποιείται ποικιλοτρόπως προκειμένου να προωθήσει την εφαρμογή και χρήση διεθνών και ευρωπαϊκών προτύπων στην Κύπρο. Με το έργο του, ο CYS συμμετέχει ενεργά στη διαδικασία της ευρωπαϊκής Τυποποίησης και υπερασπίζεται τα οικονομικά συμφέροντα της χώρας. Συγκεκριμένα, διοργανώνει εκπαιδευτικά σεμινάρια σχετικά με διεθνή, ευρωπαϊκά και κυπριακά πρότυπα και εκπροσωπεί την Κύπρο στους ευρωπαϊκούς οργανισμούς Τυποποίησης. Μέσα από το δικτυακό τόπο του οργανισμού παρέχεται πρόσβαση στην ηλεκτρονική βάση αναζήτησης δεδομένων προτύπων που φιλοξενούνται σε αυτόν, καθώς και στην Peninorm, η οποία αποτελεί τη μεγαλύτερη βάση προτύπων σε παγκόσμιο επίπεδο. Επιπλέον, μέσω του Κέντρου Πληροφόρησης και Εξυπηρέτησης (ΚΕ.Π.Ε.) του Κυπριακού Οργανισμού Τυποποίησης, διατίθενται προς πώληση:
Πανελλήνιο πρωτάθλημα ανώμαλου δρόμου ανδρών 1998
Πηγές
Ανδρων Κατηγορία:Στίβος το 1998 Κατηγορία:Δήμος Δίου - Ολύμπου
Κυπριακός Οργανισμός Τυποποίησης
Δράση
Τέλος, με τη δραστηριοποίηση του σε διαφορετικούς τομείς και με ποικίλους τρόπους, ο CYS επιτυγχάνει την προώθηση της ανάπτυξη, χρήσης και διατήρησης τεχνικών προτύπων, αποσκοπώντας στην ενίσχυση της Κυπριακής οικονομίας.
Εξωτερικοί Σύνδεσμοι
Κατηγορία:Κύπρος Κατηγορία:Τυποποίηση
Τιβολί
Το Τιβολί (Tivoli) είναι ένα χωριό της Γρενάδας. Ανήκει στην ενορία του Αγίου Πατρικίου. Έχει πληθυσμό 172 κατοίκων.
Γεωγραφία
Το Τιβολί βρίσκεται βορειοανατολικά του νησιού και νοτιοδυτικά του Αγίου Πατρίκιου, στη Λίμνη Αντουάν. Έχει υψόμετρο 7 μέτρα (23 πόδια). Βρίσκεται ανάμεσα στη Μπελμόν και την Λα Ποτρί. Βρίσκεται ανάμεσα στη Μπελμόν και την Λα Ποτρί. Βρίσκεται σε γεωγραφικές συντεταγμένες 12°10′Β 61°37′Δ.
Δείτε επίσης
Κατηγορία:πόλεις της Γρενάδας
Εκβέν Δαβουσσί
Ο Εκβέν Δαβουσσί ή Δαβουσί ή Δεμπουσί (γαλ.: Davousi ή Davoussi ή Debousi) ήταν Αιγύπτιος φιλέλληνας και αγωνιστής της Ελληνικής επανάστασης του 1821.
Δεν υπάρχει κάτι γνωστό για την παιδική του ηλικία, κατατάχτηκε στον στρατό του Μέγα Ναπολέων όπου υπηρέτησε στην προσωπική του φρουρά παίρνοντας μέρος σε πολλές μάχες. Όταν αποστρατεύτηκε επέστρεψε στη γενέτειρά του διεκδικώντας την κληρονομιά του. Οι συγγενείς του δωροδόκησαν όμως τον πασά ο οποίος τον συνέλαβε και τον τιμώρησε με ραβδισμό.
Ο Δαβουσσί κατέφυγε πάλι στη Γαλλία και με την κήρυξη της ελληνικής επανάστασης ήρθε στην Ελλάδα μαζί με άλλους Γάλλους φιλέλληνες. Πήρε μέρος με το τάγμα των φιλελλήνων στην Μάχη του Πέτα στις 4 Ιουλίου του 1822 όπου και σκοτώθηκε, αναφέρεται ότι έπεσε ηρωικά σκοτώνοντας πολλούς Οθωμανούς πέφτοντας νεκρός διάτρητος από πληγές.
Πηγές
Κατηγορία:Γάλλοι αγωνιστές του 1821 Κατηγορία:Αιγύπτιοι στρατιωτικοί Κατηγορία:Γάλλοι στρατιωτικοί
Λεωνίδας Κανελλόπουλος
Ο Λεωνίδας Κανελλόπουλος (1905 - 1979) ήταν Έλληνας βιομήχανος.
Γεννήθηκε στην Αθήνα και ήταν γιος του Άγγελου Κανελλόπουλου. Σπούδασε στο πολυτεχνείο του Μονάχου και εργάστηκε στην επιχείρηση «Τιτάν», της οποίας διετέλεσε και πρόεδρος. Επίσης διετέλεσε μέλος του δ.σ. της τράπεζας της Ελλάδος, πρόεδρος της ανωνύμου εταιρείας χημικών προϊόντων και λιπασμάτων και πρόεδρος του Συνδέσμου Ελλήνων Βιομηχάνων. Κατά τη διάρκεια της θητείας του στον ΣΕΒ επιδιώχθηκε στενότερη σύνδεση της Ελλάδας με την ΕΟΚ. Στον δήμο Ελευσίνας λειτουργεί το πολιτιστικό κέντρο "Λεωνίδας Κανελλόπουλος".
Απεβίωσε στην Αθήνα. Γιος του είναι ο Ανδρέας Κανελλόπουλος.
Πηγές
Κατηγορία:Έλληνες βιομήχανοι Λεωνιδας
Σιδηροδρομικός σταθμός Κορινού
Ο Σιδηροδρομικός Σταθμός Κορινού είναι σιδηροδρομικός σταθμός στον Κορινό του νομού Πιερίας. Βρίσκεται σε κατοικημένη περιοχή, κοντά στο κέντρο της πόλης. Άρχισε να λειτουργεί για την γραμμή Αθηνών-Θεσσαλονίκης στις 5/5/1936 και ως σταθμός προαστιακού στις 9 Σεπτεμβρίου 2007. Εξυπηρετείται από τον Προαστιακό σιδηρόδρομο για Λάρισα και Θεσσαλονίκη.
Παραπομπές
Κορινου Κορινου Κορινου Κορινου
Αργυρά
right|thumb|300px|Χάρτης της αρχαίας Αχαΐας
Βρισκόταν μετά το Ρίο και ήταν κοντά στην Βολίνη, μετά τον ποταμό Χάρανδρο και δίπλα στην ομώνυμη πηγή. Την εποχή που πέρασε από εκεί ο Παυσανίας ήταν ερειπωμένη και καταστρεμένη από χρόνια. Το όνομα της το οφείλει στην Νύμφη Αργυρά που σύμφωνα με την μυθολογία ζούσε σε μια πηγή και αγάπησε έναν νεαρό βοσκό, τον Σέλεμνο, αλλά όταν γέρασε, η Νύμφη τον εγκατέλειψε. Από τον Σέλεμνο έχει πάρει το όνομα του και ο ποταμός που περνάει από την περιοχή.
Η αρχαία πόλη σήμερα οριοθετείται στα χωριά Καστρίτσι και Αργυρά του σημερινού Δήμου Ρίου.
Βιβλιογραφία - Πηγές
Κατηγορία:Πόλεις της αρχαίας Αχαΐας Κατηγορία:Δήμος Ρίου
Κανέλλος Α. Κανελλόπουλος
Ο Κανέλλος Κανελλόπουλος (1903-1957) ήταν Έλληνας βιομήχανος και πολιτικός.
Γεννήθηκε στην Αθήνα και ήταν γιος του Άγγελου Κανελλόπουλου. Σπούδασε χημεία στα πανεπιστήμια της Χαϊδελβέργης και του Μονάχου και ασχολήθηκε με τις επιχειρήσεις της οικογένειας, και κυρίως με την τσιμεντοβιομηχανία «Τιτάν». Εξελέγη βουλευτής το 1932 και επανεξελέγη το 1933. Διετέλεσε επίσης γραμματέας της Βουλής.
Απεβίωσε στην Αθήνα στις 29 Ιανουαρίου 1957. Γιος του είναι ο Ανδρέας Κανελλόπουλος.
Παραπομπές
Κατηγορία:Έλληνες βιομήχανοι Κατηγορία:Βουλευτές Αθηνών Κανελλος Α
Κλαμπ Μπάσκετ Μπρεογάν
Η Κλαμπ Μπάσκετ Μπρεογάν (Γαλικιανή γλώσσα: Club Baloncesto Breogán), γνωστή και ως Breo είναι Γαλικίας σύλλογος καλαθοσφαίρισης στη Λούγο.
Τσούτσουρος Ηρακλείου
Ο Τσούτσουρος είναι παραθαλάσσιος οικισμός της κοινότητας Καστελλιανών στο νότιο άκρο του Δήμου Μινώα Πεδιάδος, στο νομό Ηρακλείου. Η απόστασή του από το Ηράκλειο είναι 57 χλμ. και 32 χλμ. από το Αρκαλοχώρι. Αποτελεί σημαντικό λιμάνι της νότιας Κρήτης στο Λιβυκό Πέλαγος, ενώ είναι τόπος παραθεριστών το καλοκαίρι, κυρίως για τους κατοίκους του Ηρακλείου και των γύρω χωριών. Σύμφωνα με την απογραφή του 2011 έχει 93 κατοίκους.
Κλαμπ Μπάσκετ Μπρεογάν
Ιδρύθηκε στις 1966 και αγωνίζεται στην πρώτη κατηγορία του πρωταθλήματος της Ισπανικής λίγκας (Liga ABC).
Τσούτσουρος Ηρακλείου
Παραπομπές
Κατηγορία:Χωριά του νομού Ηρακλείου Κατηγορία:Δήμος Μινώα Πεδιάδας
Κλαμπ Μπάσκετ Μπρεογάν
Εξωτερικοί σύνδεσμοι
Κατηγορία:Ισπανικοί σύλλογοι καλαθοσφαίρισης Κατηγορία:Ιδρύσεις αθλητικών συλλόγων το 1966 Κατηγορία:Ιδρύσεις ομάδων καλαθοσφαίρισης το 1966
Τουρ
Η Τουρ (γαλλ. Tours) είναι πόλη της κεντροδυτικής Γαλλίας στο νομό Αντρ-ε-Λουάρ και μεγαλύτερη πόλη της Ρεζιόν Σαντρ.
Η Τουρ είναι κέντρο μιας αστικής μονάδας που απαριθμούσε 307.054 κατοίκους το 2008. Η Τουρ που έχει κατηγοριοποιηθεί ως Ville d'Art et d'Histoire (ελ:Πόλη της Τέχνης και της Ιστορίας), διασχίζεται από το ποτάμι του Λίγηρα, που έχει κατηγοριοποιηθεί ως Μνημείο Παγκόσμιας Κληρονομιάς από την UNESCO και έχει δεχτεί το μεγάλο βραβείο του εθνικού ανθισμού (2000, 2003 και 2006).
Τοποθεσία
thumb|Τοπογραφία της Τουρ
Η πόλη βρίσκεται στο βραχίονα της γης που χωρίζει τους ποταμούς Λίγηρα και Σερ, ανάντη της συμβολής αυτών των δύο ποταμών, σε ένα σημείο όπου το πέρασμά τους φαίνεται σήμερα άνετο. Απλώνεται στο βορρά στο πλάτωμα του Αγίου Συμφωρίου όπου βρίσκεται το υψηλότερο μέρος της πόλης και στο νότο στο πλάτωμα του Γκρανμόν.
Προγκρές Μ-57
Το Προγκρές Μ-57 (η NASA το ονόμασε Progress 22 ή 22P) ήταν ρωσικό μη επανδρωμένο διαστημόπλοιο που εκτοξεύτηκε το 2006 για να ανεφοδιάσει τον Διεθνή Διαστημικό Σταθμό. Ήταν τύπου Προγκρές-Μ και είχε αριθμό σειράς 357. Μετέφερε τρόφιμα, οξυγόνο, νερό καθώς και επιστημονικό εξοπλισμό για την διεξαγωγή ερευνών.
Τουρ
Κλίμα
Το κλίμα της Τουρ είναι εύκρατο κλίνοντας προς το ωκεάνειο.
Προγκρές Μ-57
Αποστολή
Εκτοξεύτηκε με πύραυλο Soyuz-U από το κοσμοδρόμιο του Μπαϊκονούρ στις 24 Ιουνίου 2006 (15:08:18 GMT). Συνδέθηκε με το τμήμα Πιρς του σταθμού στις 26 Ιουνίου (16:25 GMT) και παρέμεινε εκεί για πεντέμισι μήνες, μέχρι τις 16 Ιανουαρίου 2007 (23:23:52 GMT). Αποσυνδέθηκε προκειμένου να απελευθερωθεί η θύρα για το διαστημόπλοιο ανεφοδιασμού Προγκρές Μ-59. Καταστράφηκε στην ατμόσφαιρα, πάνω από τον Ειρηνικό Ωκεανό στις 17 Ιανουαρίου 2007 (02:29 GMT, τα θραύσματα κατέπεσαν στη θάλασσα γύρω στις 03:15:20 GMT).
Τουρ
Αδελφοποιήσεις
Η Τουρ είναι αδελφοποιημένη με 9 ξένες πόλεις:
Προγκρές Μ-57
Παραπομπές
Κατηγορία:Αποστολές στο Διεθνή Διαστημικό Σταθμό Κατηγορία:Αποστολές διαστημοπλοίων Προγκρές Κατηγορία:Διαστημικές αποστολές το 2006
Τουρ
Αδελφοποιήσεις
Έχει επίσης υπογράψει σύμφωνο συνεργασίας με τις:
Παραπομπές
Κατηγορία:Πόλεις του Κέντρου
Καπνοβιομηχανία Κεράνης
Η Καπνοβιομηχανία «Κεράνης» ήταν μια από τις πρώτες Ελληνικές καπνοβιομηχανίες και έδρευε στον Πειραιά, στην οδό Αθηνών.
Ιδρύθηκε μετά από τις βιομηχανίες «Καρέλια» και «Παπαστράτος» το 1926 από τον Γεώργιο Α. Κεράνη και τον Σοφοκλή Φλέγκα. Αργότερα (1939) εισάγεται στο Χρηματιστήριο Αξιών Αθηνών.
Γνωστές μάρκες τσιγάρων Κεράνης ήταν τα «Παλλάς» το «Έθνος» και το «Άρωμα».
Αργότερα η καπνοβιομηχανία αποφασίζει να δραστηριοποιηθεί και στα διεθνή σήματα υπογράφοντας συμβόλαιο για την παραγωγή του «KENT» στην Ελλάδα και στη συνέχεια του «PALL MALL».
Στις εποχές ακμής είχαν φτάσει να εργάζονται στην εταιρεία περίπου 2.500 υπάλληλοι. Μετατράπηκε αργότερα σε συμμετοχική εταιρεία και άρχισε δραστηριότητες στο εμπόριο ποτών, τροφίμων, ενώ είχε εξαγοράσει και τις ιχθυοκαλλιέργειες «Γαλαξίδι».
Το 1998 η εταιρεία «Κεράνης Συμμετοχών Α.Ε.Β.Ε.» πωλήθηκε, τέθηκε υπό καθεστώς πτώχευσης και έκλεισε οριστικά το 2006.
Κατηγορία:Ελληνικές βιομηχανίες
Αμ (κοινότητα)
Το Αμ (γαλλ. Ham, πικαρ. Hin) είναι κοινότητα της βόρειας Γαλλίας, στον νομό Σομ (νέα διοικητική περιοχή Ω-ντε-Φρανς, παραδοσιακή περιοχή Πικαρδία). Ο πληθυσμός του Αμ τον Ιανουάριο του 2020 ήταν 4.510 κάτοικοι, μια μειώση κατά 20,8% από τους 5.697 το έτος 1968. Είναι πρωτεύουσα ομώνυμου καντονίου με 67 κοινότητες.
Γεωγραφία
Το Αμ βρίσκεται περίπου 21 χιλιόμετρα νοτιοδυτικά του Σαιν-Κεντέν, σε γεωγραφικές συντεταγμένες 49°44΄50΄΄ Βόρειο πλάτος και 3°04΄25΄΄ Ανατολικό μήκος, σε υψόμετρο 57 έως 84 μέτρα πάνω από την επιφάνεια της θάλασσας. Συνδέεται σιδηροδρομικώς με την Αμιένη, το Σαιν-Κεντέν και το Λαόν. Τα χωριά Εστουιγύ (Estouilly) και Σαιν-Συλπίς (Saint-Sulpice) εντάχθηκαν στην κοινότητα του Αμ το 1965 και το 1966 αντιστοίχως.
Οικονομικώς, στο Αμ υπήρχαν παλαιότερα μικρά εργοστάσια που παρήγαν ελατήρια, σύρματα και γεωργικά μηχανήματα. Παραγόταν επίσης θειικός χαλκός.
Ιστορία
Ο οικισμός αναφέρεται για πρώτη φορά το 932 μ.Χ. ως ιδιοκτησία του φεουδάρχη (seigneur) Εράρ, ελάσσονος μέλους των κομητών του Ποντιέ. Τον 12ο αιώνα η κωμόπολη καταλήφθηκε από τους κόμητες του Βερμαντουά. Τον 14ο αιώνα ανήκε σε μια εντόπια οικογένεια, αφού στο μεταξύ είχε βελτιωθεί το αρχικό κάστρο του από τον ευγενή Όθωνα (Οντόν) Δ΄. Αυτό το οικοδόμημα μεταμορφώθηκε σε ένα μεγαλειώδες φρούριο τον 15ο αιώνα από τον Ιωάννη Β΄ του Λινύ. Το 1465 ο ανεψιός του Ιωάννη, ο Λουδοβίκος του Λουξεμβούργου, προσέθεσε έναν πελώριο κυκλικό οχυρωμένο πύργο («ντονζόν»), με ύψος και διάμετρο 33 μέτρα, του οποίου οι τοίχοι έχουν πάχος 11 μέτρα. Εκεί φυλακίσθηκε ο ατρόμητος ναυτικός Ζακ Κασάρ από το 1726 μέχρι το 1740, και τον επόμενο αιώνα (από το 1840 έως το 1846) ο Ναπολέων Γ΄, που απέδρασε μεταμφιεσμένος σε εργάτη, μεταφέροντας μια σανίδα στην πλάτη του.
Το 1917 τα γερμανικά στρατεύματα ανετίναξαν μεγάλο μέρος του φρουρίου. Σήμερα σώζονται μόνο ο πύργος της εισόδου και ερείπια του ντονζόν και των τειχών.
Εξωτερικοί σύνδεσμοι
Αμ Αμ
Μυελός των οστών
Ο μυελός των οστών είναι ρευστός ιστός που βρίσκεται στο εσωτερικό των οστών. Στον ενήλικα άνθρωπο, ο μυελός των οστών αποτελεί το κύριο αιμοποιητικό όργανο, καθώς εκεί παράγονται τα περισσότερα κύτταρα του αίματος του οργανισμού. Ο μυελός των οστών αποτελεί περίπου το 4% του βάρους ενός ανθρώπου (έτσι για παράδειγμα σε έναν ενήλικα βάρους 75kg, ο μυελός των οστών ζυγίζει 3kg). Ο μυελός των οστών παράγει περίπου 500 δισεκατομμύρια κύτταρα του αίματος την ημέρα, τα οποία μέσω της αγγείωσης του μυελού εισέρχονται στην κυκλοφορία. Ο μυελός των οστών αποτελεί επίσης τμήμα του λεμφικού συστήματος που με τη σειρά του αποτελεί τμήμα του ανοσοποιητικού συστήματος.
Οι μεταμοσχεύσεις μυελού των οστών πραγματοποιούνται για τη θεραπεία σοβαρών ασθενειών του μυελού των οστών και του αίματος όπως μορφές καρκίνου του αίματος και αναιμίες. Επιπρόσθετα, βλαστικά κύτταρα προερχόμενα από τον μυελό των οστών έχουν επιτυχώς διαφοροποιηθεί τεχνητά προς κύτταρα του νευρικού συστήματος, και θα μπορούσαν επίσης να χρησιμοποιηθούν για τη θεραπεία άλλων ασθενειών όπως ασθένειες φλεγμονώδους εντέρου (όπως η νόσος του Crohn και η ελκώδης κολίτιδα).
Ο μυελός των οστών (αιμοποιητικό όργανο) δεν θα πρέπει να συγχέεται με το νωτιαίο μυελό (δομή του νευρικού συστήματος).
Τύποι μυελού των οστών
Οι δύο τύποι μυελού των οστών είναι ο ερυθρός (medulla ossium rubra), που αποτελείται κυρίως από αιμοποιητικό ιστό, και ο ωχρός ή κίτρινος (medulla ossium flava), που αποτελείται κυρίως από λιποκύτταρα. Ερυθροκύτταρα, αιμοπετάλια, και τα περισσότερα λευκοκύτταρα παράγονται στον ερυθρό μυελό. Και οι δύο τύποι μυελού των οστών διαθέτουν πλούσια αιμάτωση μέσω μεγαλύτερων, αλλά και τριχοειδών, αγγείων. Κατά τη γέννηση, όλος ο μυελός των οστών βρίσκεται στη μορφή ερυθρού μυελού που με την πάροδο του χρόνου μετατρέπεται σε ωχρό. Στους ενήλικες περίπου ο μισός μυελός των οστών είναι ερυθρός. Ο ερυθρός μυελός των οστών εντοπίζεται κυρίως στις επιφύσεις των μακρών οστών όπως του μηριαίου οστού και του βραχιόνιου, καθώς και στα επίπεδα οστά όπως αυτά της λεκάνης, του στέρνου, του κρανίου, των πλευρών, των σπονδύλων και της ωμοπλάτης. Ο ωχρός μυελός εντοπίζεται κυρίως στη μυελική κοιλότητα των μακρών οστών (ανάμεσα στα δύο άκρα). Σε περιπτώσεις μεγάλης απώλειας αίματος ο οργανισμός διαθέτει τη δυνατότητα να μετατρέψει ωχρό μυελό σε ερυθρό προκειμένου να αυξήσει την αιμοποιητική του ικανότητα.
Στρώμα
Στους κυτταρικούς τύπους που αποτελούν το στρώμα του μυελού των οστών περιλαμβάνονται:
Μεσεγχυματικά στελεχιαία κύτταρα
Το στρώμα του μυελού των οστών περιέχει μεσεγχυματικά στελεχιαία κύτταρα τα οποία είναι πολυδύναμα και μπορούν κατά συνέπεια να διαφοροποιηθούν προς πλήθος κυτταρικών τύπων. Έχει δειχθεί τόσο in vitro όσο και in vivo ότι μπορούν να διαφοροποιηθούν προς οστεοβλάστες, χονδροκύτταρα, μυοκύτταρα, λιποκύτταρα και β-κύτταρα των νησίδων του παγκρέατος.
Φραγμός μυελού των οστών
Τα αγγεία του μυελού των οστών σχηματίζουν έναν φραγμό ο οποίος δεν επιτρέπει σε ανώριμα κύτταρα του αίματος να εξέλθουν στην κυκλοφορία. Μόνο ώριμα κύτταρα που φέρουν τις κατάλληλες μεμβρανικές πρωτεΐνες μέσω των οποίων συνδέονται, διαπερνούν το ενδοθήλιο και μπορούν να περάσουν. Παρόλα αυτά, αιμοποιητικά στελεχιαία κύτταρα (βλαστοκύτταρα) έχουν τη δυνατότητα να περάσουν το φραγμό και έτσι καθίσταται εφικτή η απομόνωσή τους από ολικό αίμα.
Λεμφικός ρόλος
Ο ερυθρός μυελός των οστών είναι βασικό στοιχείο του λεμφικού συστήματος, αποτελώντας ένα από τα πρωτεύοντα λεμφοΐδή όργανα που παράγουν λεμφοκύτταρα από ανώριμα αιμοποιητικά κύτταρα προγεννήτορες. Ο μυελός των οστών και ο θύμος αδένας αποτελούν τις κύριες περιοχές λεμφοποίησης. Επιπρόσθετα, ο μυελός των οστών εκτελεί και ρόλο βαλβίδας που αποτρεπεί την αντίστροφη ροή διαμέσου του λεμφικού συστήματος.
Διαμερισματοποίηση
Στο μυελό των οστών παρατηρείται κυτταρική διαμερισματοποίηση με ορισμένους τύπους κυττάρων να τείνουν να συγκεντρώνονται σε συγκεκριμένες περιοχές. Για παράδειγμα, τα ερυθροκύτταρα, τα μακροφάγα, και τα κύτταρα προγεννήτορές τους συγκεντρώνονται συνήθως γύρω από τα αγγεία, ενώ τα κοκκιοκύτταρα συνήθως βρίσκονται στα όρια του μυελού των οστών.
Ασθένειες του μυελού των οστών
Η φυσιολογική δομή του μυελού των οστών μπορεί να διαταραχθεί λόγω απλαστικής αναιμίας, καρκινικών παθήσεων όπως το πολλαπλό μυέλωμα και οι διάφορες μορφές λευχαιμίας, καθώς και λόγω μολύνσεων όπως συμβαίνει σε περιπτώσεις φυματίωσης. Επιπρόσθετα, έκθεση σε ιονίζουσα ακτινοβολία ή λήψη χημειοθεραπευτικής αγωγής θα μειώσει τον αριθμό των ταχέως διαιρούμενων κυττάρων του μυελού των οστών οδηγώντας σε αναιμίες και καταστολή του ανοσοποιητικού συστήματος. Πολλά από τα συμπτώματα που παρατηρούνται σε ασθενείς που έχουν εκτεθεί σε ραδιενέργεια οφείλονται στη σημαντική ζημιά που έχουν υποστεί τα κύτταρα του μυελού των οστών τους.
Για τη διάγνωση ασθενειών που σχετίζονται με δυσλειτουργία του μυελού των οστών, συχνά είναι απαραίτητη η αναρρόφησή του. Αυτή πραγματοποιείται υπό ολική ή τοπική αναισθησία με τη χρήση ειδικής βελόνας προκειμένου να ληφθεί δείγμα ερυθρού μυελού των οστών συνήθως από τη λαγόνια ακρολοφία της λεκάνης.
Εξέταση
Η εξέταση μυελού των οστών αφορά την ανάλυση δειγμάτων που ελήφθησαν μέσω αναρρόφησης μυελού των οστών, και στόχο έχει τη διάγνωση μιας ποικιλίας παθολογικών καταστάσεων όπως λευχαιμία, πολλαπλό μυέλωμα, αναιμία, και πανκυτταροπενία. Όπως προαναφέρθηκε, ο μυελός των οστών παράγει τα κυτταρικά συστατικά του αίματος όπως τα ερυθροκύτταρα, τα αιμοπετάλια και τα λευκοκύτταρα. Παρόλο που πολλές πληροφορίες μπορούν να παρθούν μέσω μιας εξέτασης περιφερικού αίματος (με λήψη από κάποια φλέβα), μερικές φορές είναι απαραίτητη η εξέταση της πηγής των κυττάρων του αίματος μέσω αναρρόφησης μυελού των οστών και βιοψίας προκειμένου να διαγνωστούν με μεγαλύτερη ακρίβεια διαταραχές της αιμοποίησης.
Η αναλογία μεταξύ μυελοειδών και ερυθροειδών κυττάρων έχει μεγάλη σημασία για την ομαλή λειτουργία του μυελού των οστών, καθώς και για τη διάγνωση ασθενειών τόσο του μυελού των οστών όσο και του αίματος όπως οι διάφορες μορφές λευχαιμίας και αναιμίας. Η κανονική αναλογία μυελοειδών-ερυθροειδών κυττάρων είναι περίπου 3:1 και μπορεί να αυξηθεί σε περιπτώση μυελογενούς λευχαιμίας, να μειωθεί σε περίπτωση πολυκυτταραιμίας και να αντιστραφεί σε 1:3 σε περιπτώσεις θαλασσαιμίας.
Δωρεά και μεταμόσχευση
Κατά τη διάρκεια μεταμόσχευσης μυελού των οστών, αιματοποιητικά στελεχιαία κύτταρα αφαιρούνται από ένα άτομο και εγχέονται σε ένα άλλο (αλλογενής μεταμόσχευση) ή και στο ίδιο άτομο σε μελλοντικό χρόνο (αυτόλογη μεταμόσχευση). Εάν ο δότης και ο δέκτης είναι συμβατοί, τότε τα εγχεόμενα κύτταρα θα κατευθυνθούν στα οστά και θα ξεκινήσουν την αιμοποίηση. Η μεταμόσχευση από άτομο σε άτομο πραγματοποιείται για την αντιμετώπιση σοβαρών παθήσεων του μυελού των οστών όπως εκ γενετής ασθένειες, αυτοάνοσα νοσήματα, και αιματολογικούς καρκίνους. Πρώτα, καταστρέφεται με κατάλληλα φάρμακα ή /και ραδιοθεραπεία, ο μυελός των οστών του ασθενούς και κατόπιν εισάγονται τα στελεχιαία κύτταρα του δότη.
Στελεχιαία κύτταρα του μυελού των οστών μπορούν να υποστούν επαγωγή προς νευρικά κύτταρα για την αντιμετώπιση νευρολογικών ασθενειών, ενώ πιθανότατα μπορούν να χρησιμοποιηθούν και για την αντιμετώπιση άλλων ασθενειών όπως η νόσος του φλεγμονώδους εντέρου.
Λήψη μυελού των οστών για μεταμόσχευση
Τα στελεχιαία κύτταρα συνήθως λαμβάνονται απευθείας από τον ερυθρό μυελό της λαγόνιας ακρολοφίας της λεκάνης, συχνά υπό γενική αναισθησία. Η διαδικασία δεν θεωρείται ιδιαίτερα παρεμβατική προς τον δότη και δεν απαιτούνται ράμματα στο σημείο της λήψης. Ανάλογα με τη γενική κατάσταση της υγείας του δότη, η όλη διαδικασία δύναται να γίνει αυθημερόν σε εξωτερικά ιατρεία ή ενδέχεται να απαιτηθεί η παραμονή του δότη για 1-2 ημέρες σε νοσοκομείο προκειμένου να ανακτήσει τις δυνάμεις του. Στους ενήλικες μυελός των οστών μπορεί να ληφθεί και από το στέρνο, ενώ στα βρέφη (ηλικία 1 έως 12 μηνών) συχνά χρησιμοποιείται το οστό της κνήμης. Όσον αφορά τα νεογέννητα, στελεχιαία κύτταρα μπορούν να ληφθούν από τον ομφάλιο λώρο.
Μια άλλη επιλογή αφορά τη χορήγηση στο δότη συγκεκριμένων φαρμάκων τα οποία διεγείρουν την απελευθέρωση στελεχιαίων κυττάρων από το μυελό των οστών στην κυκλοφορία του αίματος. Το αίμα του δότη στη συνέχεια φιλτράρεται καθώς περνάει μέσα από ενδοφλέβια γραμμή που τοποθετείται στο χέρι του, και τα στελεχιαία κύτταρα κατακρατούνται, ενώ το υπόλοιπο αίμα επιστρέφει στην κυκλοφορία του δότη. Η διαδικασία αυτή είναι παρόμοια με αυτή που ακολουθείται κατά τη δωρεά αίματος ή αιμοπεταλίων.
Εξέλιξη
Οι παλαιότερες ενδείξεις ύπαρξης μυελού των οστών ανακαλύφθηκαν το 2014 στο  Eusthenopteron, ένα ψάρι με λοβοειδή πτερύγια που έζησε κατά τη διάρκεια του Δεβόνιου πριν από περίπου 370 εκατομμύρια χρόνια. Επιστήμονες από το Πανεπιστήμιο της Ουψάλα και το Ευρωπαϊκό ερευνητικό κέντρο European Synchrotron Radiation Facility χρησιμοποίησαν μικροτομογραφία ακτινών Χ προκειμένου να μελετήσουν το απολιθωμένο εσωτερικό του βραχιόνιου οστού του και εντόπισαν οργανωμένες σωληνοειδείς δομές παρόμοιες με αυτές που απαντώνται στο μυελό των οστών σύγχρονων σπονδυλωτών. Το Eusthenopteron θεωρείται συγγενικό των πρώιμων τετραπόδων, τα οποία στη συνέχεια εξελίχθηκαν σε όλες τις γνωστές μορφές αμφιβίων, ερπετών, πτηνών και θηλαστικών.
Περαιτέρω ανάγνωση
Κατηγορία:Αίμα Κατηγορία:Λεμφικό σύστημα Κατηγορία:Σκελετικό σύστημα Κατηγορία:Ενδοκρινικό σύστημα
Επαρχία του Γκροσσέτο
Η επαρχία του Γκροσσέτο (ιταλικά: Provincia di Grosseto) είναι επαρχία στην περιφέρεια της Τοσκάνης στην Ιταλία. Η έκτασή της είναι 4.504 τ.χλμ. και ο πληθυσμός της ανέρχεται σε 227.498 κατοίκους (2010). Έδρα της επαρχίας είναι η πόλη του Γκροσσέτο (Grosseto). Συνολικά, η επαρχία αριθμεί 28 δήμους.
Καλύπτει σχεδόν εξ ολοκλήρου το νότιο τμήμα της Τοσκάνης και είναι η μεγαλύτερη επαρχία της περιφέρειας ως προς την έκταση. Επιπλέον, είναι μία από τις επαρχίες της Ιταλίας με τη χαμηλότερη πυκνότητα πληθυσμού ανά τετραγωνικό χιλιόμετρο (49 κάτ/τ.χλμ.). Συνορεύει βορειοδυτικά με την επαρχία του Λιβόρνο και την επαρχία της Πίζας, βορειοανατολικά με την επαρχία της Σιένα, νοτιοανατολικά με την περιφέρεια του Λάτιου (επαρχία του Βιτέρμπο) και τέλος δυτικά βρέχεται από το Τυρρηνικό πέλαγος.
Στην επαρχία ανήκουν επίσης και ορισμένα νησιά του Αρχιπελάγους της Τοσκάνης (Νήσος Τζίλιο - Isola del Giglio, Τζιανούτρι - Giannutri).
Ιστορία
Η περιοχή γύρω από την πόλη της Γκροσέτο κατοικήθηκε ήδη από τους προϊστορικούς χρόνους, όπως αποδεικνύεται από μερικά από τα κομμάτια που βρέθηκαν στις σπηλιές του Φυσικού Πάρκου του Maremma, κοντά στο δημοτικό χωριό Alberese. Η ίδια περιοχή είχε κατοικηθεί ακόμη και σε μεταγενέστερους χρόνους, όπως αποδεικνύεται από τα λείψανα των Ετρούσκων-Ρωμαϊκής περιόδου. Επίσης, μόνο από τον έβδομο αιώνα π.Χ. προχώρησε ανάπτυξη της αρχαίας Η Ροσελ(Roselle), που ιδρύθηκε από τους Ετρούσκους, που αργότερα πέρασε στα χέρια των Ρωμαίων και παρέμεινε κατοικημένη μέχρι το δωδέκατο αιώνα. Η Ροσελ(Roselle) στεγάζει ένα μεγάλο αρχαιολογικό χώρο που βρίσκεται εντός των δημοτικών ορίων.
Η προέλευση της πόλης χρονολογείται από τις αρχές του Μεσαίωνα, αν και κάποια παλαιότερα, αλλά πολύ σποραδικά ευρήματα έχουν γίνει σε ορισμένα τμήματα της αστικής περιοχής. Η πόλη αναφέρεται για πρώτη φορά τον Αύγουστο του 803, όταν η παλιά εκκλησία του Αγίου Γεωργίου και πολλά από τα περιουσιακά της στοιχεία δόθηκαν για μίσθωση στους Aldobrandeschi Hildebrand, των οποίων οι διάδοχοι ήταν οι λογαριασμοί της Maremma μέχρι το τέλος του δωδέκατου αιώνα. Έτσι άρχισε ο κανόνας του Aldobrandeschi, με τον οποίο η πόλη έφτασε στη μέγιστη ισχύ του, χάρη στον υψηλό βαθμό ανεξαρτησίας που η αυτοκρατορία χορηγείται στο νομό από την διαχείρισή τους. Μεταξύ 1137 και 1138 η πόλη και οι κάτοικοί της, γνώρισαν σημαντικές στιγμές της δόξας, προτού απορριφθεί μια βίαιη πολιορκία από τον Δούκα Ερρίκου της Βαυαρίας, που αργότερα μεταφέρθηκε εκεί επισκοπή, του οποίου η προεδρία είχε μέχρι εκείνο το σημείο στο σπίτι «αρχαία Roselle, το 1151 η πόλη ορκίστηκε στη Σιένα, με την οποία σημαντικές συμφωνίες που έχει συνάψει η τελωνειακή αλάτι. Η αρχή του δέκατου τρίτου αιώνα υπήρξε η αρχή της ελεύθερης πόλης. Το 1204 είχε συνταχθεί η Διακήρυξη των Δικαιωμάτων, ένα νόμο που ρυθμίζει τις σχέσεις μεταξύ των ατόμων και μεταξύ των πολιτών που ο Aldobrandeschi έκρινε ότι, παρά την υποβολή στην Σιένα. Το 1222, ο Aldobrandeschi παραχώρησε στους πολίτες το δικαίωμα να διορίσει έναν δήμαρχο, τρεις συμβούλους και προξένους, μια πράξη που οδήγησε σε μια πολιτική ανυπακοή προς την πόλη της Σιένα.
Το 1224, ο αυτοκράτορας Φρειδερίκος Β 'επισκέφθηκε την πόλη, ενθαρρύνοντας μετά την άφιξη και παραμονή στην πόλη των ποιητών, οι άνδρες των ευγενών από όλη την Ιταλία, χάρη στη φήμη του ως ένα χαρακτήρα που αλιεύονται και προστατεύει. Ήταν κατά τη διάρκεια της παραμονής του στην Γκροσέτο, που ο Φρειδερίκος Β΄ ήταν σε θέση να αποκαλύψει τη συνωμοσία του Capaccio.
Μετά την ειρηνική διέξοδο, ο Ομπερτο (Omberto) Aldobrandeschi, πατέρας του Γουλιέλμου πέθανε, προσπαθώντας να ανακτήσει τις περιοχές της Σιένας, που είχαν χάσεί, με το στρατό της Σιένας, ωστόσο, το 1259, αναγκάστηκε να παραδώσει την πόλη και να διοριστεί δήμαρχος των πολιτών του. Ελεύθερη και πάλι μετά από μόλις ένα χρόνο, η Γκροσσέτο, που πολέμησαν στο πλευρό της Φλωρεντίας στη μάχη του Montaperti.
Έγινε εκ νέου κατεχόμενη, ρημαγμένη και αφορισμένη από τον Πάπα Κλήμεντα IV. Στην Γκροσσέτο αργότερα ανέκτησαν την ελευθερία, η Μαρία Τολομέι κηρύχθηκε επικεφαλής της Δημοκρατίας, που πολιορκήθηκε από τον Λουδοβίκο της Βαυαρίας και τον αντιπάπα Νικόλαο V το 1328. .
Πράγματι από τους Ηγουμένους των Μαλίων, ο Bino ηγέτης της Γκροσσέτο υπερασπίστηκε την αυτονομία της πόλης για είκοσι δύο χρόνια, 1312 - 1334, συνελήφθη από την Σιένα και πέθανε σε αιχμαλωσία, αλλά άφησε το έργο του στα παιδιά του Malia και Abbatino. Ο Abbatino απέτυχε για δύο χρόνια από τις συνεχείς επιδρομές στη Σιένα, για να υπερασπιστεί τη Γκροσσέτο, αλλά αναγκάστηκε να παραδοθεί το 1336.
Κύπελλο Ελλάδας υδατοσφαίρισης ανδρών 2016
Το Κύπελλο Ελλάδος πόλο ανδρών της περιόδου 2015-16 διεξήχθη με τη συμμετοχή δώδεκα ομάδων, οι 11 από την Α1 κατηγορία και του ΝΟ Πατρών απο την Α2. Τον τίτλο κατέκτησε ο Ολυμπιακός για 18η φορά στην ιστορία του.